“ทองไทย” ร่วงแรง 500 บาท ทองคำแท่งหลุด 29,000 บ. รูปพรรณ ขายออกบาทละ 29,350 บ.
"สมาคมค้าทองคำ" รายงานราคาทองเปิดตลาดเช้านี้ “ทองไทย” ร่วงแรง 500 บาท ทองคำแท่งหลุด 29,000 บ. รูปพรรณ ขายออกบาทละ 29,350 บ. 
"สมาคมค้าทองคำ" รายงานราคาทองเปิดตลาดเช้านี้ “ทองไทย” ร่วงแรง 500 บาท ทองคำแท่งหลุด 29,000 บ. รูปพรรณ ขายออกบาทละ 29,350 บ.
20 ส.ค. 2563

สมาคมค้าทองคำ รายงานราคาทอง (96.5%) วันนี้ (20 ส.ค.63) เมื่อเวลา 09.27 น.ที่ผ่านมา ร่วงแรง 500 บาท ตามทองคำโลก ส่งผลให้ราคาซื้อขายทองคําแท่งหลุด 29,000 บาท แต่ยังได้ปัจจัยเงินบาทที่กลับมาอ่อนค่าช่วยหนุนราคาไว้
โดยราคาทองคำแท่งวันนี้ รับซื้ออยู่ที่บาทละ 28,750.00 บาท ขายออกที่ราคาบาทละ 28,850.00 บาท
ทองรูปพรรณ รับซื้ออยู่ที่ราคาบาทละ 28,227.92 บาท ขายออกที่บาทละ 29,350.00 บาท
ราคาทองคําเช้านี้เคลื่อนไหวที่บริเวณ 1,943 ดอลลาร์ หลังจากปิดตลาดเมื่อคืนที่ผ่านมาพุ่งขึ้น 42.8 ดอลลาร์ สู่ระดับ 1,970.3 ดอลลาร์ เนื่องจากได้รับแรงกดดันจากการเทขายทำกำไรหลังจากราคาพุ่งขึ้นกว่า 3% ในช่วง 2 วันที่ผ่านมา นอกจากนี้ การแข็งค่าของสกุลเงินดอลลาร์ เป็นอีกหนึ่งปัจจัยกดดันต่อทองคำ
ขณะที่เมื่อคืนที่ผ่านมา มีการเปิดเผยรายงานการประชุมของธนาคารกลางสหรัฐ (เฟด) ครั้งล่าสุดบ่งชี้ว่า กรรมการเฟดส่วนใหญ่มีความกังวลว่าการแพร่ระบาดของไวรัสโควิด-19 จะทำให้เศรษฐกิจเผชิญกับความเสี่ยงสูง พร้อมกับเน้นย้ำถึงความจำเป็นในการออกมาตรการเยียวยาเศรษฐกิจรอบใหม่ แต่ขณะที่ ทำเนียบขาวและสภาคองเกรสยังไม่สามารถตกลงกันได้เกี่ยวกับการออกมาตรการดังกล่าว